Archippus Perttunen

Archippus Ioannis filius Perttunen (Carelice Arhippa Perttunen, Russice Архип Иванович Перттунен), circa annum 1769 in vico Ladvozero districtus Kemiensis gubernii Archangelopolitani natus et anno 1841 ibidem mortuus, fuit rhapsodus Carelicus praeclarus, qui maiorem partem Kalevalae cantuum Eliae Lönnrot cantavit.

Vita et opera
Agricola Carelicus, a familiaribus plus quam mille runas epicas et lyricas didicit et cantavit. Anno 1834 Lönnrot eum visitavit et cantus multos, sed non omnes, perscripsit. In Kalevala a Lönnrot refecta in cantibus Perttunen multae res mutatae sunt. Annis 1836 et 1839  et Matthias Alexander Castrén Archippum visitaverunt ut runas colligerent. Filius Archippi Michael (1817—1899), nepotes et eorum liberi etiam carmina Carelica epica cantabant.

Nexus externi
 De Archippo Perttunen in Encyclopaedia litterarum brevi 
 Cantus Archippi Perttunen 
  Сantuum selectorum versio Russica, a Victore Evseev edita, Petri Fabricae 1948 

Categoria:Kalevala
Categoria:Carmina epica
Categoria:Traditio
Categoria:Poetae Careliae